

 **Ministerul Mediului**

** Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD**  |

**D**

**DECIZIA ETAPEI DE ÎNCADRARE - proiect**

 **din 4 IULIE 2019**

Ca urmare a solicitării de emitere a acordului de mediu adresată de SPITALUL JUDEŢEAN DE URGENŢĂ BISTRIŢA, din municipiul Bistriţa, str. General Grigore Bălan, nr. 43, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *5593/25.04.2019, ultima completare cu nr. 8492/4.07.2019*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 3.07.2019, **că proiectul„*Extindere pavilion spital prin construirea unui corp de clădire 2S+P+4E cu pasarelă de trecere între clădirea existentă şi cea propusă****”,* propus a fi amplasat în municipiul Bistriţa, str. General Grigore Bălan, nr. 43, județul Bistriţa-Năsăud, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus* ***intră sub incidenţa Legii nr. 292/2018*** *privind evaluarea impactului anumitor proiecte publice şi private asupra mediului, fiind încadrat în Anexa nr. 2,*

*- la punctul 10, lit. b) proiecte de dezvoltare urbană, inclusiv construcția centrelor comerciale și a parcărilor auto publice” şi la*

*- punctul 13, lit. a) Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-05-07#p-275167933)*din anexa nr. 1, ale proiectelor prevăzute în anexa*[*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-05-07#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*

*Proiectul propus* ***nu******intră sub incidența***[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*Proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul afişare la sediul Primăriei municipiului Bistriţa, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

**1. Caracteristicile proiectului:**

**a) Mărimea proiectului:**

*- proiectul propune extinderea clădirii Spitalului Judeţean de Urgenţă Bistriţa astfel:*

*- suprafaţa totală a amplasamentului 21832 m2*

 *- suprafaţa destinată proiectului 7000 m2*

*- suprafaţa construcţii propuse 2874 m2*

*- clădirile noi propuse pentru a fi realizate vor avea următoarea destinaţie: corp spitalicesc şi pasarela de legatură cu suprafaţa construită de 2444 m2, staţtie oxigen cu suprafaţa construită 75,7 m2, spaţiu pentru centrala termică şi depozit deşeuri cu suprafaţa contruită de 110,4 m2, rezervor pentru rezerva de apă pentru incendiu de 115 m2, generator de curent electric de 31 m2, post transformare 38,8 m2, staţie pompare de 60 m2;*

*- corpul spitalicesc, în regim de înălţime S+P+4E va cuprinde:*

*- subsolul: depozit și adăpost pentru protecția civilă*

*- parterul : garaj pentru personal, secția dializă, recepție marfă*

*- etajul I : administrație și secții de spitalizare; management, compartiment juridic, compsrtiment relații cu publicul, serviciu de statistică medicală, achiziții publice, resurse umane, salarizare, contabilitate, informatică, comp de aprovizionare, sală de conferință 150 locuri, secția ORL cu 25 paturi, secția gastro-endocrinologie cu 10 paturi,*

*- etajul II: secții de spitalizare: secția oftamologie cu 25 paturi, secția cardiologie cu 55 paturi – din care 10 paturi pentru USTACC (unitatea de supraveghere şi tratament avansat al pacienţilor cardiaci critici) și o sală cu angiograf,*

*- etajul III: bloc operator și secții de spitalizare: 2 săli de operații neuroghirurgie, 1 sală de operație gastroendocrinologie, 1 sală de operație cardiologie, secția neurochirurgie cu 15 paturi, secția chirurgie plastica cu 10 paturi*

*- etajul IV: secții de spitalizare: secția boli infecțioase cu 25 paturi, secția neurologie cu 55 paturi din care 10 paturi UAVC (unitate cu accidente vasculare cerebrale).*

*Clădirea nouă va avea acces direct din corpul III existent, lânga care va avea 9 accese din exterior în felul următor: 1acces pietonal pentru marfă, 1 acces pietonal direct în accessor de marfă, 1 acces pietonal pentru pacienți hemodializă transportați cu targă, 1 acces pietonal pentru pacienţii hemodializă ajuns pe jos, 1 acces pietonal pentru personalul din administrație, 1 acces pietonal pentru vizitatori, 1 acces pietonal pentru ridicarea gunoiului, 2 accese (unul intrare și unul ieșire) carosabil pentru mașini personale accesând garajul.*

*Pentru realizarea proiectului este necesară demolarea următoarelor corpuri de clădiri: C2- centrala termică de 492 m2 , C3 – post transformare şi ateliere mecanice de 215 m2, C4 – staţie oxigen şi oompresoare 130 m2, C6 – garaj , depozit alimente cu suprafaţa contruită 99 m2 , C7 – magazie de 198 m2, C9 - bazin de apă de 349 m2 – demolări care face obiectul unui alt proiect pentru care APM Bistriţa-Năsăud a emis Clasarea Notificării nr. 1624 din 27.06.2019.*

***b) Cumularea cu alte proiecte existente și/sau aprobate***: *pe amplasament se desfăşoară activitatea de servicii de spitalizare, autorizată din punct de vedere al protecţiei mediului prin AM nr. 148/10.11.2009 revizuită la 10.10.2017;*

*- prin respectarea măsurilor prevăzute prin proiect efectul cumulativ nu va fi semnificativ;*

***c) Utilizarea resurselor naturale în special a solului, a terenurilor, a apei și a biodiversității:***

*- prin implementarea proiectului se va asigura o îmbunătăţire a calităţii serviciilor oferite pacienţilor;*

*- terenul are destinaţia de pavilion spital şi nu se modifică destinaţia acestuia;*

*- pentru realizarea proiectului se vor utiliza; agregate minerale pentru preparare beton armat, gips carton, apa;*

*- poluantii emisi pe perioada realizarii exploatării nu sunt in masura a induce impact negativ semnificativ asupra mediul;*

*- alimentarea energie electrică, cu apă şi evacuarea apelor uzate menajere se realizează în reţelele hidroedilitare, prin prelungirea celor existente care asigură utilităţile spitalului;*

*- energia termică – este asigurată cu instalaţii de încălzire existente, care vor fi relocate în noile spaţii, astfel:*

*Apa caldă şi aburul se produc în centrala termică proprie dotată cu următoarele instalaţii:*

*cazane: - WIESSMAN cu putere de 980 kw, pentru producerea agentului termic, funcţionează pe perioada rece a anului;*

*- ABA de 4 t/h, cu putere de 1680 kw, care produce abur de medie presiune pentru sterilizare materiale sanitare, apa sterilă şi abur de joasa presiune pentru bucătărie şi încălzirea spaţiilor. În general acest cazan acoperă necesarul de agent termic pentru spital şi funcţionează pe gaz.*

*- 2 centrale tip Fondital, cu puterea de 524 kw, fiecare, amplasate în clădirea centralelor termice.*

*După realizarea proiectului tehnice de executie, dacă se va constata că situaţia existentă a centralelor nu vor face faţă necesarului , se va dimensiona şi achiziţiona o noua instalaţie de încălzire şi preparare apă caldă menajeră.*

**d) C*antitatea și tipurile de deșeuri generate/gestionate***:

*- deșeurile rezultate din procesul de producție sunt deșeuri menajere și de construcţie.*

*- anual, în perioada de funcționare vor rezulta:*

*- deşeuri de hârtii, cartoane, folii, ambalaje, PVC,*

*- deşeuri medicale periculoase COD 18.01.01 - 12546 kg (tăietoare înţepătoare ),*

*- deşeuri medicale periculoase COD 18.01.02 - 10323 kg (fragmente de organe ,)*

*- deşeuri medicale periculoase COD 18.01.03 - 71275 kg (medicale infecţioase ),*

*- deşeuri medicale periculoase COD 18.01.06 - 11899 kg (chimice periculoase, mixturi de laborator ),*

*- deseuri menajere – 3421 mc*

 *-colectarea deşeurilor se v-a realiza selectiv şi depozitat în containere corespunzătoare, iar evacuarea acestora se v-a realiza prin transport cu firmă specializată şi autorizată;*

**e) Emisiile poluante, inclusiv zgomotul şi alte surse de disconfort:**

*- în perioada de realizare a investiţiei pot apărea emisii de praf de la manevrarea materialelor și emisii de la mijloacele de transport a materialelor, zgomot de la realizarea lucrărilor;*

*- aceste emisii au un caracter temporar și se pot lua măsuri pentru reducerea acestora (stropiri, program de lucru adaptat pentru execuția lucrarilor și operațiuni de transport, folosirea unor mijloace de transport performante, etc).*

*- în perioada de funcționare a proiectului apar emisii de la centrala termică existentă, care doar va fi amplasată în alt spaţii, emisile acesteia fiind monitorizate şi se încadrează în limitele prevăzute de legislaţie;*

*- echipamente care produc radiaţii se vor amplasa în camere speciale şi vor fi autorizate de CNCAN. Verificarea parametrilor tehnici nominali şi de securitate radiologică se face de către operatori autorizaţi de C.N.C.A.N. pentru desfăşurarea acestui tip de activitate.*

***f) Riscurile pentru sănătatea umană (de ex., din cauza contaminării apei sau a poluării atmosferice)***: *proiectul se implementează în spaţiu destinat acestei activităţi și nu prezintă risc pentru sănătatea umană.*

*Exploatarea instalaţiilor radiologice se face cu respectarea normelor de securitate radiologică. Încăperile de expunere sunt inscripţionate cu pictograme de avertizare, sunt dotate cu paravane de plumb, uşi de plumb, iar personalul cu echipament specific de protecţie la radiaţii (şorţuri de protecţie de cauciuc şi mănuşi). Personalul este dotat cu dozimetre pentru măsurarea nivelului de radiaţii.*

*Dozele de radiaţii la care este supus personalul angajat se măsoară periodic în conformitate cu regimul de lucru în mediul radioactiv.*

**2. Amplasarea proiectelor:**

**2.1.** ***utilizarea actuală şi aprobată a terenurilor:*** *conform certificatului de urbanism nr. 750/9.04.2019 eliberat de Primăria Bistriţa, amplasamentul are destinaţia de pavilion spital. Prin certificatul de urbanism se solicită avize de la ISU, Protecţie civila, DSP; inspectoratul Judeţean de Construcţii, Direcţia de servicii publice, de la furnizprii de utilităţi (apă, energie electrică, gaze naturale, salubritate) şi plan vizat OCPI;*

**2.2** ***bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *terenul utilizat este unul fără în resurse minerale, acesta fiind utilizat de către SJU Bistriţa.*

**2.3*****capacitatea de absorbţie a mediului natural, acordându-se o atenţie specială următoarelor zone:***

a) zone umede, zone riverane, guri ale râurilor – *proiectul nu este amplasat ni astfel de zone;*

b) zone costiere şi mediul marin –*proiectul nu este amplasat în zonă costieră sau mediu marin;*

c) zonele montane şi forestiere – *proiectul nu este amplasat în zonă montană și forestieră*;

d) arii naturale protejate de interes naţional, comunitar, internaţional: *proiectul nu este amplasat în arii naturale protejate de interes naţional, comunitar, internaţional;*

*f)* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– *proiectul nu este amplasat într-o astfel de zonă;*

g) zonele cu o densitate mare a populației–*proiectul este amplasat în intravilanul localității la o distanţă de circa 20 m faţă de zona locuită;*

h) peisaje şi situri importante din punct de vedere istoric, cultural sau arheologic:– *proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

*a)* ***Importanța și extinderea spațială a impactului:***

*- suprafaţa totală pe care se va implementa proiectul este de 21.832 m2, situat în intravilanul municipiului cu destinaţia de pavilion spilalicesc, proiectul nu prevede extinderea terenului de desfăţurare a acestei activităţi;*

*b)* ***Natura impactului:*** *impact poate fi relativ redus, nesemnificativ și local, doar pe perioada execuției lucrărilor;*

*c)* ***Natura transfrontieră a impactului*** *- lucrările propuse nu au efect transfrontier.*

*d)* ***Intensitatea şi complexitatea impactului:***

 *- având în vedere durata limitată în timp a lucrărilor de execuţie (perioada de implementare a proiectului fiind de 24 luni, după realizarea demolării, preconizată a se realiza în perioada 2020-2022) şi amploarea redusă a acestora, se consideră că impactul asupra factorilor de mediu (aer, apă, sol) este nesemnificativ;*

*- în perioada de funcţionare se va asigura un managment judicios al activităţiir, astfel încât impactul asupra factorilor de mediu şi asupra populaţiei, al activităţii, să fie redus;*

*e)* ***Probabilitatea impactului****:*

*- în timpul realizării lucrărilor pot apărea poluări accidentale cu produse produse petroliere prin spargerea unui rezervor de motorină al unui utilaj; în acest caz se vor lua toate măsurile necesare pentru restrângerea sau depoluarea zonei afectate;*

 *- în etapa de funcționare se pot genera zgomote din cauza proceselor de încărcare/descărcare a produselor, respectiv deplasarea mijloacelor de transport și a utilajelor;*

*f)* ***Debutul, durata, frecvenţa şi reversibilitatea impactului:***

*- pe perioada realizării lucrărilor, aerul poate fi afectat nesemnificativ de emisiile provenite de la funcţionarea utilajelor;*

*- impactul va fi indirect, pe termen scurt şi reversibil;*

*- clima nu va fi afectată de implementarea proiectului;*

***g) Cumularea impactului cu impactul altor proiecte existente și/sau aprobate:***

*- pe amplasament se desfăşoară activitatea de servicii de spitalizare, autorizată din punct de vedere al protecţiei mediului prin AM nr. 148/10.11.2009 revizuită la 10.10.2017;*

*- proiectul prevede o extindere a acestora, dar prin respectarea măsurilor prevăzute prin proiect efectul cumulativ nu va fi semnificativ;*

***h) Posibilitatea de reducere efectivă a impactului:***

 *- se vor alege trasee optime pentru vehiculele ce deservesc amplasamentul şi care transportă materiale de construcţie;*

 *- drumurile vor fi udate periodic;*

 *- transportul se va face acoperit;*

 *- folosirea utilajelor dotate cu motoare performante cu emisii reduse de noxe;*

 *- reducerea timpului de mers în gol a motoarelor utiliajelor şi mijloacelor de transport auto;*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus nu intră sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ amplasament în afara ariilor naturale protejate.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

− *proiectul propus nu intră sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametri – justificare a prezentei decizii.*

***3.*** *Nu se vor ocupa suprafețe suplimentare de teren pe perioada executării lucrărilor, materialele necesare se vor depozita pe terenul aferent proiectului.*

***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***6.****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***7.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

*Se vor respecta normele tehnice privind dozele de gunoi utilizate pe terenurile agricole, perioadele de aplicare a dejecţiilor, capacitatea totală admisă pe terenurile folosite şi pe fiecare parcelă în parte pentru azot provenit din bălegar.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține autorizația de mediu revizuită.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 Întocmit, Întocmit,

 ing. Livia Puşcaş biolog Crina Năstase